સોમવારે સફેદ કે ગુલાબી વસ્ત્રો પહેરવાથી ચંદ્ર બળવાન બને છે, એમ કહેવાય તો કોઈ માને ખરું? જ્યોતિષશાસ્ત્રમાં આસ્થા ધરાવતાં લોકો માને છે કે આ વાત સાચી છે. વાર પ્રમાણે ચોક્કસ રંગનાં વસ્ત્રો પહેરવાથી તેની અસર કુંડળીમાંના ગ્રહો પર પડે છે. હિન્દુ ધર્મનાં શાસ્ત્રો મુજબ મનુષ્ય ઉપર ગ્રહોની અસર વર્તાય છે. જન્મ સમયની કુંડળીમાં જે ગ્રહ નબળો હોય તેને બળવાન બનાવવા શાસ્ત્રોમાં વિવિધ ઉપાયો જણાવાયા છે. પૂજા, હોમ-હવન, મંત્ર-જાપ, અન્નગ્રહણ, યંત્રપૂજા, નંગ પરિધાન વગેરે ઉપાયોની જેમ જ વાર મુજબ ચોક્કસ રંગનાં વસ્ત્રો પહેરવાં તે પણ એક ઉપાય છે.